MARTINA DALIĆ, bivša potpredsjednica vlade i ministrica gospodarstva, odlučila je dva tjedna nakon ostavke iskoristiti svoje zakonsko pravo i uzeti još šest mjeseci punu plaću, a sljedećih šest pola plaće koju je imala dok je obnašala navedene funkcije.

"Gospođa Martina Dalić podnijela je zahtjev za ostvarivanje naknade koji je riješen sukladno Zakonu o obvezama i pravima državnih dužnosnika" potvrđeno je za Index iz vlade.

Dalić će tako sljedećih šest mjeseci na račun sjedati plaća od 18.470 kuna, a potom sljedećih šest mjeseci iznos od 9200 kuna. Ukupno će na račun tako, ako u međuvremenu ne pronađe novi posao, primiti više od 166.000 kuna. Na tu plaću vlada plaća i poreze i doprinose pa mjesečni iznos bruto plaće čini trošak od 31.246 kuna. Ako iskoristi svoje puno pravo ukupno će državni proračun koštati više od 281.000 kuna.

Podsjetimo, Martina Dalić podnijela je prije dva tjedna ostavku nakon što je Index objavio mailove koje je razmjenjivala s tvorcima Lexa, koji su kasnije i bogato nagrađeni. Iz dokumentacije i mailova koje je objavio Index jasno proizlazi kako su Andrej Plenković i Martina Dalić ne samo namjerno obmanjivali hrvatsku javnost govoreći neistine o stanju u Agrokoru, nego su i kao premijer i potpredsjednica vlade iskoristili svoje položaje kako bi posebna skupina, birana od strane Dalić, mogla zaraditi na poslovima u Agrokoru nakon 10. travnja.

"U ovom nevjerojatnom spletu okolnosti interesa oko Agrokora odjednom ispada da sam ja postala teret vladi, HDZ-u i premijeru, ja to nikako ne želim biti. Ja sam dobila politički zadatak, spriječiti da propast Agrokora povuče cijelu ekonomiju u recesiju. Taj zadatak bio je zadan dogovorom između HDZ-a i Mosta. Zadatak je proveden u djelo, uključujući i zadatak da nema troška za porezne obveznike. Agrokor je pred nagodbom. Očekujem da će ona biti uspješna i time će svi zadaci biti provedeni. Očekujem da se istraži tko je pustio fragmente mailova, to je kazneno djelo. Osobno nisam učinila ništa krivo ili, bože sačuvaj, nezakonito. No percepcija, a u politici je percepcija takva kakva je, rezultirala je da koalicijski partneri iskazuju nezadovoljstvo. Ne želim biti uteg ni vladi ni premijeru ni HDZ-u. Bit će i vremena i prostora u kojem će svatko objasniti svoju ulogu u slomu Agrokora", rekla je tada, između ostaloga, Dalić.

>> OBJAVLJUJEMO MAILOVE MARTINE DALIĆ Ovo je dokaz da je Plenković znao baš sve o Agrokoru

>> OBJAVLJUJEMO NOVE MAILOVE Tko je odabrao glavne savjetnike za spas Agrokora? Pa, Dalićkini momci s hotmaila

>> OBJAVLJUJEMO NOVE MAILOVE Dalićka laže da nema nikakve veze sa Šavorićem

>> OBJAVLJUJEMO NOVE MAILOVE Plenkovićev ured ih dobio na dan kad je vlada hitno izglasala Lex Agrokor

Tekst se nastavlja ispod oglasa

>> OBJAVLJUJEMO NOVE MAILOVE Grupa Borg napravila je izdajnički zakon na štetu svih nas, Plenković je sve znao

>> OBJAVLJUJEMO NOVE MAILOVE Hoće li Plenković i nakon ovog tvrditi da nije ništa znao?

>> OBJAVLJUJEMO NOVE MAILOVE Broker iz Lexa Martini Dalić: "To moramo bolje osvijestiti kod Andreja"

>> OBJAVLJUJEMO NOVE MAILOVE Ono što Plenković zove sjajnim poslom bilo je pogodovanje povlaštenima